2022 yil 20 iyundan boshlab 301/302-sonli Dushanbe – Toshkent - Dushanbe yo‘nalishida yo‘lovchi poyezdi harakatlanishni boshlaydi. Foto: Kun.uz “O‘zbekiston temir yo‘llari” xabariga ko‘ra, poyezd Dushanbedan haftaning dushanba kunlari jo‘nab ketadi va seshanba kunlari soat 13:43 da Toshkentga yetib keladi. Toshkentdan haftaning har seshanba kuni soat 16:15 da jo‘nab ketib, Dushanbega chorshanba kuni yetib boradi. Ma’lumot uchun, Toshkentdan Dushanbegacha temiryo‘l orqali bo‘lgan masofa 916 kilometrni tashkil etadi. Poyezd 21 soat davomida harakatlanadi. 301/302-sonli Dushanbe – Toshkent — Dushanbe yo‘nalishida yo‘lovchi poyezdi 10 ta vagondan: 4 kupe, 5 platskarta va vagon-restorandan iborat. Sotuv muddatiga qarab chegirmalarni hisobga olgan holda chipta narxi 381 476 so‘mdan boshlanadi.